CELEX: 32011R0881
Language: mt
Date: 2011-09-02 00:00:00
Title: Regolament ta’ Implimentazzjoni tal-Kummissjoni (UE) Nru 881/2011 tat- 2 ta’ Settembru 2011 li jemenda r-Regolament (KE) Nru 1137/2007 fir-rigward tal-kompożizzjoni addittiva tal-preparazzjoni ta' Bacillus subtilis DSM 17299 (detentur tal-awtorizzazzjoni Chr. Hansen A/S) u l-użu tiegħu fl-għalf li fih l-aċidu formiku  Test b’relevanza għaż-ŻEE

3.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 228/9
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 881/2011
   tat-2 ta’ Settembru 2011
   li jemenda r-Regolament (KE) Nru 1137/2007 fir-rigward tal-kompożizzjoni addittiva tal-preparazzjoni ta' Bacillus subtilis DSM 17299 (detentur tal-awtorizzazzjoni Chr. Hansen A/S) u l-użu tiegħu fl-għalf li fih l-aċidu formiku
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
   Billi:
   
               (1)
            
            
               Il-preparazzjoni ta’ Bacillus subtilis DSM 17299, li tinsab fil-kategorija tal-addittivi “addittivi zootekniċi”, ġiet awtorizzata għal għaxar snin bħala addittiv fl-għalf għall-użu fit-tiġieġ għat-tismin bir-Regolament tal-Kummissjoni (KE) Nru 1137/2007 (2).
            
         
               (2)
            
            
               Skont l-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona li jinbidlu l-kondizzjonijiet tal-awtorizzazzjoni ta’ Bacillus subtilis DSM 17299 biex tinbidel il-kompożizzjoni addittiva billi tiżdied il-konċentrazzjoni minima u jitħalla l-użu tagħha fl-għalf għat-tiġieġ għat-tismin li fih l-aċidu formiku. L-applikazzjoni ntbagħtet flimkien mad-dejta ta' appoġġ rilevanti. Il-Kummissjoni bagħtet din l-applikazzjoni lill-Awtorità Ewropea dwar is-Sigurtà fl-Ikel (minn issa ‘l quddiem “l-Awtorità”).
            
         
               (3)
            
            
               L-awtorità kkonkludiet fl-opinjoni tagħha tal-15 ta’ Marzu 2011 li ż-żieda tal-konċentrazzjoni minima minn 1,6 × 109 għal 1,6 × 1010 CFU/g ma għandhiex iġġib perikli ġodda u l-kompożizzjoni modifikata hija kompatibbli mal-aċidu formiku. Hija vverifikat ukoll ir-rapport dwar il-metodu ta’ analiżi tal-addittiv fl-għalf imressaq mil-Laboratorju ta’ Referenza stabbilit bir-Regolament (KE) Nru 1831/2003.
            
         
               (4)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 ntlaħqu.
            
         
               (5)
            
            
               Ir-Regolament (KE) Nru 1137/2007 għandu għalhekk jiġi emendat skont dan.
            
         
               (6)
            
            
               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   L-Anness għar-Regolament (KE) Nru 1137/2007 għandu jiġi emendat skont l-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussell, it-2 ta’ Settembru 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 265, 2.10.2007, p. 5.
   
      ANNESS
      L-Anness mar-Regolament (KE) Nru 1137/2007 għandu jinbidel b’dan li ġej:
      
         
            “ANNESS
            
                        Numru ta' identifikazzjoni tal-addittiv
                     
                     
                        L-isem tad-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija ta' annimal
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħrajn
                     
                     
                        Tmiem il-perjodu ta' awtorizzazzjoni
                     
                  
                        CFU/kg tal-oġġett tal-għalf komplet għall-bhejjem b'kontenut ta' meraq ta' 12 %
                     
                  
                        
                           Kategorija ta' addittivi żootekniċi. Grupp funzjonali: stabbilizzanti għall-batterja li jkun hemm fil-musrana.
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 17299
                     
                     
                        
                                     
                                 
                                 
                                    
                                       Kompożizzjoni addittiva:
                                    
                                    Preparazzjoni ta’ Bacillus subtilis DSM 17299 li fiha minimu ta’ 1,6 × 1010 CFU/g addittiv
                                 
                              
                                     
                                 
                                 
                                    
                                       Karatterizzazzjoni tas-sustanza attiva:
                                    
                                    
                                       Bacillus subtilis DSM 17299 konċentrat tal-ispora
                                 
                              
                                     
                                 
                                 
                                    
                                       Metodu analitiku
                                        (1):
                                    Metodu tal-enumerazzjoni bi spread plate billi jiġi użat it-tryptone soya agar bi pretrattament ta' sħana tal-kampjuni tal-għalf.
                                 
                              
                     
                        Tiġieġ għat-tismin
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u l-pretaħlita, indika t-temperatura tal-ħażna, kemm jista' jdum fil-ħażna, u l-istabilità għall-pelleting.
                                 
                              
                                    2.
                                 
                                 
                                    L-użu huwa permess f'għalf li fih wieħed mill-koċċidijostati li ġejjin: diklazuril, halofuġinon, robenidin, dekokwinat, narasin/nikarbazin, sodju tal-lasaloċid, maduramajsin ammonju, sodju tal-monensin, narasin, sodju tas-salinomajsin, sodju tas-semduramajsin
                                 
                              
                                    3.
                                 
                                 
                                    Il-kompatibilità ta’ dan l-addittiv mal-aċidu formiku ġiet ippruvata.
                                 
                              
                     
                        it-22 ta' Ottubru 2017
                     
                  
      
      
         (1)  Id-dettalji dwar il-metodi analitiċi huma disponibbli fuq is-sit ta' hawn taħt tal-Laboratorju ta' Referenza: http://irmm.jrc.ec.europa.eu/EURLs/EURL_feed_additives/Pages/index.aspx”